Prezentácia novely Mojmírov syn, v ktorej Mária Kočanová zobrazila detstvo Svätopluka, prebehne v rodisku autorky, v obci Kostoľany nad Hornádom. Dielo predstaví Ľudovít Petraško a to 8. decembra 2016 o 14:00 hod., v deň, keď si pripomenieme 126. výročie narodenia spisovateľky.
V základnej škole, na ulici Márie Kočanovej 2, práve v triede, kde sa autorka kedysi učila, porozpráva o charaktere tvorby, ktorá do r. 1948 bola mimoriadne pestrá. Vydanie knihy, obohatenej ilustráciami Jany Vojtkovej, podporili Fond na podporu umenia a obec Kostoľany nad Hornádom. Podujatie sa uskutoční vďaka spolupráci vydavateľstva a samosprávy obce.